
Jóga hatása a testtudatosságra, tudatos jelenlétre és pszichés jóllétre

Kérdőíves vizsgálatunkban a jógagyakorlás egyes pszichés hatásait, azok egymással való összefüggését kívánjuk megmutatni. A változások dinamikáját a gyakorlás időbeli paramétereivel jellemezve végeztünk további összehasonlításokat. A hazánkban – és a nyugati világban -, elterjedt jógaiskolák többsége a testgyakorlásra, légző gyakorlatokra és relaxációra-meditációra helyezi a hangsúlyt. Hirdetik, hogy a testi erőnléten és hajlékonyságon túl lelki kiegyensúlyozottságot, stressz-tűrést és harmóniát szerezhetnek gyakorlóik. Kérdésünk, hogy valóban kimutatható kapcsolat a jóga gyakorlása, a testi tudatosság, a tudatos jelenlét és a pszichés jóllét növekedésével.
Módszerek:
A keresztmetszeti vizsgálatban 228 gyakorló jógázó személy vett részt. Online kérdőívet töltöttek ki. Fontosabb használt skálák: (SSAS, WHI-5 (Well-Being), PANAS, SA)
Változóink többsége jelentősen eltért a normál eloszlástól, így független kapcsolatukat a WB-, SA és SSAS pontszámaival bináris logisztikus regresszióval elemeztük. A függő változókból a mediánjuk mentén történő kettéosztással készítettünk bináris változót.
Eredmények:
A jógagyakorlás: pozitív kapcsolatban áll a szubjektív jólléttel, ami együttjár a pozitív- és negatív affektivitással és mindfulness-szel, a testi tudatossággal (SA és SSAS) vizsgálatunkban nem mutatott kapcsolatot. A SSAS-szel negatív összefüggésben állt, vagyis valóban a régebb óta jógázók körében valóban csökkent a testi jelzések tünetként való értelmezését. A testi abszorpcióval is pozitív együttjárást mutatott.
Összegzés: Az aktív és gyakori jógázás pozitív hatással van a pszichés jóllétre, testi ingerek tudatosítására, és csökkenti az egészségszorongást és az introspektív tünetérzékelést.



